pythainlp/thaigov-v2-corpus-22032023 huggingface dataset:
วันอังคารที่ 30 พฤศจิกายน 2564
​รัฐบาลลุยฉีดวัคซีน ตามแผน "สัปดาห์แห่งการฉีดวัคซีน" หลายจังหวัดกิจกรรมจูงใจฉีดวัคซีนลุ้นรับรางวัล ปีหน้าเตรียมแล้วเข็มกระตุ้น 120 ล้านโดส
​รัฐบาลลุยฉีดวัคซีน ตามแผน "สัปดาห์แห่งการฉีดวัคซีน" หลายจังหวัดกิจกรรมจูงใจฉีดวัคซีนลุ้นรับรางวัล ปีหน้าเตรียมแล้วเข็มกระตุ้น 120 ล้านโดส
วันนี้ 30 พฤศจิกายน 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรี ขอเชิญชวนคนไทยรวมทั้งบุคคลที่มิใช่สัญชาติไทยในไทยยังไม่ได้ฉีดวัคซีน เร่งเข้ารับการฉีดวัคซีนโควิด-19 ฟรี โดยจัดจุดฉีดวัคซีนทั้ง ณ สถานที่ที่กำหนด (On Site) และรูปแบบหน่วยเคลื่อนที่ (Mobile Unit) และสำหรับในปีหน้า รัฐบาลได้มีการจัดหาวัคซีน 120 ล้านโดส เพื่อเตรียมความพร้อมสำหรับวัคซีนกระตุ้น เป็นวัคซีนเข็ม 3 หรือเข็ม 4 ด้วย ทั้งนี้ สำนักงานสาธารณสุขจังหวัดทุกพื้นที่จะได้ลุยเคลื่อนที่ฉีดวัคซีนให้ประชาชน นับถอยหลัง "สัปดาห์แห่งการฉีดวัคซีน" สู่เป้าหมาย 100 ล้านโดส 27 พ.ย.-5 ธ.ค. 64
มากไปกว่านั้น ขณะนี้หลายจังหวัดยังได้มีมาตรการจูงใจประชาชนให้มาฉีดวัคซีนมากขึ้น ด้วยของรางวัลเพื่อให้มาฉีดวัคซีน อาทิ 1) จ.มหาสารคาม จัดกิจกรรม ฉีดวัคซีนโควิด- 19 จะมีสิทธิ์ลุ้นรับสร้อยคอทองคำน้ำหนักครึ่งสลึง 2) จ.ยะลา ผู้ว่าราชการฯ ลงพื้นที่ฉีดวัคซีนถึงบ้านพร้อมแจกข้าวสารให้ 1 ถุง 3) จ.สงขลา ลุ้นรับ ทอง 2 สลึง เงินสด 6000 บาท รถจัก ข้าวสาร 4) จ.นราธิวาส ร่วมกับห้างสรรพสินค้า ช้อปแล้วรับของแจก สำหรับผู้ฉีดวัคซีนแล้ว
รองโฆษกฯ ยังได้กล่าวถึงข้อกังวลของประชาชนต่ออาการไม่พึงประสงค์รวมถึงอาการผมร่วง ที่เป็นข่าวนั้น ต้องขอย้ำว่า อาการไม่พึงประสงค์ในทุกลักษณะจะได้รับการช่วยเหลือ เยียวยา จากสำนักงานหลักประกันสุขภาพแห่งชาติ (สปสช.) โดยประชาชนสามารถเขียนคำร้องไปที่คณะอนุกรรมการในระดับเขตซึ่งประกอบด้วยแพทย์ผู้เชี่ยวชาญและตัวแทนภาคประชาชนเป็นผู้พิจารณาว่าจะจ่ายเงิน เยียวยา ตามหลักฐานทางการแพทย์และระดับความหนักเบาของอาการไม่พึงประสงค์ที่เกิดขึ้น กรณีเสียชีวิตหรือทุพพลภาพถาวรจะได้รับการช่วยเหลือไม่เกิน 400,000 บาท กรณีสูญเสียอวัยวะหรือพิการช่วยเหลือไม่เกิน 240,000 บาท และกรณีเกิดภาวะเจ็บป่วยที่ต้องรับการรักษาไม่เกิน 1 แสนบาท จึงอยากเชิญชวนประชาชนทั่วไป ตั้งแต่อายุ 12 ปี ขึ้นไปรีบเข้ารับการฉีดวัคซีนเพื่อป้องกันการเจ็บป่วยรุนแรง
วันเสาร์ที่ 11 ธันวาคม 2564
โฆษกรัฐบาล เผย จนท.จับกุมลักลอบขนแรงงานต่างด้าวผิดกฎหมายได้เพียบตามข้อสั่งการ”นายก” สั่งคุมเข้มช่องทางข้ามแดนทั้งทางน้ำและทางบก  ป้องกันการแพร่ระบาดโควิด – 19 ในกลุ่มแรงงาน
โฆษกรัฐบาล เผย จนท.จับกุมลักลอบขนแรงงานต่างด้าวผิดกฎหมายได้เพียบตามข้อสั่งการ”นายก” สั่งคุมเข้มช่องทางข้ามแดนทั้งทางน้ำและทางบก  ป้องกันการแพร่ระบาดโควิด – 19 ในกลุ่มแรงงาน
วันนี้ 11 ธ.ค. 2564 นายธนกร วังบุญคงชนะ โฆษกประจำสำนักนายกรัฐมนตรี เผย จากการที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้กำชับไปยังหน่วยงานความมั่นคง ทหาร ตำรวจ และฝ่ายปกครองในพื้นที่จังหวัดตามแนวชายแดน เร่งสกัดการลักลอบขนแรงงานต่างด้าวผิดกฎหมายที่เข้ามาทุกช่องทางทั้งทางบกและทางน้ำ เพื่อป้องกันปัญหาแรงงานเถื่อน อาชญากรรม รวมทั้งลดความเสี่ยงในการนำเข้าเชื้อไวรัสโควิด-19 ที่ไม่มีการคัดกรอง ทำให้มีการจับกุมได้จำนวนมาก ทั้งนี้ ล่าสุดวานนี้ (10 ธ.ค. 64) จุดตรวจศิลาสลัก จุดตรวจทุ่งตาพล จุดตรวจในวง สามารถจับกุมชาวเมียนมาเป็นชาย 16 คน หญิง 4 คน รวม 20 คน จากการสอบถามชาวเมียนมาทั้งหมดเดินทางมาจากประเทศเมียนมาโดยรถทัวร์โดยสารเพื่อมุ่งหน้าไปยัง จ.สุราษฎร์ธานี โดยเสียค่านายหน้าเป็นเงิน 25,000 บาทต่อคน ซึ่งในขณะนี้ได้ทำการควบคุมตัว และส่งไปยัง สภ.ละอุ่น เพื่อดำเนินการตามกฎหมายต่อไป ทั้งนี้ นายกรัฐมนตรียังย้ำให้มีการสืบสวนทั้งกระบวนการโดยเฉพาะหากมีข้าราชการส่วนใดเข้าไปเกี่ยวข้องต้องได้รับโทษตามกฎหมายสูงสุด
สำหรับผู้ติดเชื้อรายใหม่วันนี้ มีจำนวน 4,079 ราย แยกเป็นผู้ติดเชื้อใหม่ 4,060 ผู้ป่วยภายในเรือนจำ/ที่ต้องขัง 19 ผู้ป่วยสะสม 2,135,996 ราย (ตั้งแต่ 1 เมษายน) หายป่วยกลับบ้าน 7,302 ราย หายป่วยสะสม 2,062,827 ราย (ตั้งแต่ 1 เมษายน) ผู้ป่วยกำลังรักษา 53,455 ราย เสียชีวิตเพิ่ม 39 ราย
“นายกรัฐมนตรียังขอความร่วมมือไปยังผู้ประกอบการ นายจ้าง ให้เข้มงวดในการจ้างงานแรงงานที่ถูกกฎหมาย ตามมาตรการเข้าประเทศของแรงงานภายใต้สถานการณ์การแพร่ระบาดของโควิด – 19 อย่างเคร่งครัด ซึ่งขณะนี้ รัฐบาลได้เปิดโอกาสให้มีการนำเข้าแรงงานจากประเทศเพื่อนบ้านตาม MOU โดยแรงงานที่เข้ามาได้รับการคัดกรองโควิด-19 และมีสถานที่ทำงานที่ชัดเจน ซึ่งทั้งบุคคล สถานที่ประกอบการ และกิจการ ก็ปลอดภัยจากความเสี่ยงไวรัสโควิด-19 เพราะแม้สถานการณ์โควิด-19 ในไทยจะคลี่คลาย จำนวนผู้ติดเชื้อลดลง ผู้ได้รับวัคซีนเพิ่มมากขึ้นกว่า 98 ล้านโดส แต่นายกรัฐมนตรียังย้ำเสมอว่า ไทยจะต้องไม่ประมาท และต้องปิดทุกช่องเสี่ยงในการแพร่ระบาดของไวรัสโควิด -19 ทุกสายพันธุ์” นายธนกรฯ กล่าว
วันศุกร์ที่ 14 มกราคม 2565
บขส. ชวนเที่ยวเดือนมกราคม “ไหว้พระเมืองเก่า เล่าเรื่องประวัติศาสตร์ บรรยากาศอโยธยา” แบบ One Day Trip ในวันที่ 29 มกราคม 2565
ติดต่อสอบถาม โทร. 02-5378737 หรือ 083-4209987
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยว่า บขส.
ได้จัดโครงการ “ไหว้พระเมืองเก่า เล่าเรื่องประวัติศาสตร์ บรรยากาศอโยธยา” เพื่อส่งเสริมการท่องเที่ยวในรูปแบบ
วิถีใหม่ จึงขอเชิญชวนผู้ที่สนใจร่วมเที่ยวอยุธยาเมืองเก่าและไหว้พระขอพร เสริมสร้างความเป็นสิริมงคลต้อนรับปี 2565 ในรูปแบบ One Day Trip (ไป-กลับ) ในวันที่ 29 มกราคม 2565 อัตรา ค่าโดยสาร 359 บาทต่อท่าน
รวมประกันอุบัติเหตุทุกที่นั่ง แต่ไม่รวมค่าใช้จ่ายส่วนตัวอื่น ๆ เช่น ค่าอาหาร ค่าเครื่องดื่ม และค่าธรรมเนียมสถานที่ท่องเที่ยว ทั้งนี้ ผู้ที่เดินทางจะต้องเป็นผู้ที่ได้รับวัคซีนป้องกัน COVID-19 ครบจำนวน 2 เข็ม สามารถสมัครเข้าร่วมโครงการและสำรองที่นั่งได้ที่งานการตลาดและลูกค้าสัมพันธ์กองสื่อสารองค์กรและการตลาด โทร. 02-5378737 หรือ 083-4209987 ได้ตั้งแต่วันนี้เป็นต้นไป
บขส. ได้รับมาตรฐานความปลอดภัยด้านสุขอนามัย SHA Plus พร้อมให้บริการด้วยรถโดยสาร พนักงานที่มีคุณภาพ โดยพนักงานด่านหน้าที่ให้บริการประชาชนได้รับวัคซีนบูสเตอร์โดสครบ 100% รวมทั้ง บขส. ได้จัดการเดินรถ
ตามมาตรการสาธารณสุขอย่างเคร่งครัด พร้อมขอความร่วมมือผู้ใช้บริการ สวมหน้ากากอนามัย สแกนแอปพลิเคชันไทยชนะ ก่อนและหลังใช้บริการ เพื่อความปลอดภัยในการเดินทาง
วันเสาร์ที่ 11 ธันวาคม 2564
เลขาธิการอาเซียน ชื่นชมอาคารแสดงประเทศไทย ดีอีเอส จัดงานยิ่งใหญ่สมเกียรติ
เลขาธิการอาเซียน ชื่นชมอาคารแสดงประเทศไทย ดีอีเอส จัดงานยิ่งใหญ่สมเกียรติ
เมื่อวันที่10ธันวาคม2564นายDato Lim Jock Hoiเลขาธิการอาเซียนและคณะเยี่ยมชมอาคารแสดงประเทศไทยในงานExpo 2020 Dubaiเมืองดูไบประเทศสหรัฐอาหรับเอมิเรตส์ โดยมีนางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)นายชัยรัตน์ศิริวัฒน์กงสุลใหญ่ณเมืองดูไบดร.กษิติธรภูภราดัยรองผู้อำนวยการใหญ่สำนักงานส่งเสริมเศรษฐกิจดิจิทัล(depa)ให้การต้อนรับพร้อมนำชมนิทรรศการภายในอาคารแสดงประเทศไทย
ทั้งนี้เลขาธิการอาเซียนกล่าวชื่นชมอาคารแสดงประเทศไทยที่นำเสนอให้เห็นถึงนวัตกรรมและเทคโนโลยีของไทยไปสู่สากลชูความเป็นไทยให้โดดเด่นด้วยเอกลักษณ์ทางวัฒนธรรมที่งดงามและยังมีแผนการพัฒนาประเทศไปสู่อนาคตโดยคนรุ่นใหม่ที่ชัดเจนหลังจากนั้นDato Lim Jock Hoiได้ร่วมรับประทานอาหารกับผู้บริหารของประเทศไทยที่The Taste of Thaiซึ่งตั้งอยู่ภายในอาคารแสดงประเทศไทยและมีความโดดเด่นที่ได้รับความนิยมจากผู้เยี่ยมชมอาคารแสดงประเทศประเทศไทยเป็นอย่างดีเสมอมา
***********
วันพฤหัสบดีที่ 9 ธันวาคม 2564
โฆษกรัฐบาล เผย “นายกฯ” มอบ รอง.นรม.สุพัฒนพงษ์ ฯ นั่งประธานคณะกรรมการตรวจสอบข้อเท็จจริง ฯ  โครงการนิคมอุตสาหกรรมจะนะ นายกฯ สั่งให้รับฟังความเห็นทุกฝ่าย
โฆษกรัฐบาล เผย “นายกฯ” มอบ รอง.นรม.สุพัฒนพงษ์ ฯ นั่งประธานคณะกรรมการตรวจสอบข้อเท็จจริง ฯ  โครงการนิคมอุตสาหกรรมจะนะ นายกฯ สั่งให้รับฟังความเห็นทุกฝ่าย ให้ครบทุกมิติ เน้นแก้ปัญหารอบด้าน ยึดประโยชน์สูงสุดของประเทศและประชาชนในพื้นที่
วันนี้ (9 ธ.ค.64) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงนามคำสั่งสำนักนายกรัฐมนตรีที่ 330/2564 ลงวันที่ 3 ธันวาคม 64 แต่งตั้งนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน เป็นประธานคณะกรรมการตรวจสอบข้อเท็จจริงกรณีการดำเนินการขยายผลโครงการเมืองต้นแบบ “สามเหลี่ยมมั่นคง มั่นคั่ง ยั่งยืน” ไปสู่เมืองต้นแบบที่ 4 อำเภอจะนะ จังหวัดสงขลา “เมืองต้นแบบอุตสาหกรรมก้าวหน้าแห่งอนาคต” โดยสั่งให้เน้นการตรวจสอบและรับฟังปัญหาให้ครบทุกมิติ เพื่อนำไปสู่การพัฒนาภาคใต้อย่างยั่งยืน โดยต้องยึดประโยชน์สูงสุดของประเทศและประชาชนในพื้นที่
โฆษกประจำสำนักนายกรัฐมนตรียังยืนยันว่า ที่ผ่านมาคณะรัฐมนตรีประชุมเมื่อวันที่ 15 ธันวาคม 2563 มีมติเพียงรับทราบรายงานผลการหารือแนวทางการแก้ไขปัญหาของกลุ่มจะนะรักษ์ถิ่น ตามที่คณะกรรมการแก้ไขปัญหาของขบวนการประชาชนเพื่อสังคมที่เป็นธรรมเสนอ โดย ครม. มอบหมายให้คณะกรรมการแก้ไข ฯ นำรายงานผลการหารือไปพิจารณาร่วมกับหน่วยงานที่เกี่ยวข้อง เพื่อให้แนวทางปฏิบัติที่ชัดเจน เพื่อกลับมาเสนอคณะรัฐมนตรีเพื่อพิจารณาต่อไป
“นายกรัฐมนตรีรับฟังและห่วงใยทุกปัญหาของพี่น้องคนไทย รวมทั้งโครงการนิคมอุตสาหกรรมจะนะ ยืนยันว่าการลงไปในพื้นที่ของคณะทำงาน ชุดที่แล้ว เพื่อรวบรวมข้อมูลและเสนอรายงานผ่านคณะกรรมการตามขั้นตอน ให้คณะรัฐมนตรีทราบถึงประเด็นต่างๆ ในพื้นที่ ทั้งนี้ นายกรัฐมนตรียังเน้นว่า การดำเนินโครงการ ฯ ทุกอย่างต้องผ่านประชาพิจารณ์และรับฟังความคิดเห็นของประชาชนในพื้นที่ ทุกขั้นตอนต้องถูกต้อง สุจริต โปร่งใสและประชาชนต้องเห็นชอบ เป้าหมายสูงสุดคือ เพื่อการพัฒนาประเทศและประชาชนในพื้นที่ได้ประโยชน์ อย่างไรก็ตาม นโยบายต่าง ๆ ที่รัฐบาลดำเนินการส่วนหนึ่งต้องมาจากความต้องการของพี่น้องประชาชนด้วย” โฆษกประจำสำนักนายกรัฐมนตรี กล่าว
-----------------
วันพุธที่ 8 กันยายน 2564
กรมการขนส่งทางบก จัดสัมมนา “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก Q Mark” ยกระดับคุณภาพบริการขนส่ง เพิ่มความสามารถในการแข่งขัน
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เป็นประธานเปิดการสัมมนาในรูปแบบ New Normal ผ่านทางสื่ออิเล็กทรอนิกส์ Streaming หัวข้อ “ตอบโจทย์ ตรงใจ ขนส่งปลอดภัย กับมาตรฐานคุณภาพบริการขนส่งด้วยรถบรรทุก Q Mark” ภายใต้โครงการศึกษาและพัฒนากลยุทธ์สำหรับการยกระดับภาพลักษณ์ ระบบมาตรฐานคุณภาพบริการขนส่งด้วยรถบรรทุก (Q Mark) เมื่อวันที่ 8 กันยายน 2564 เพื่อสนับสนุนความปลอดภัยในการขนส่งสินค้าทางถนน ซึ่งเป็นการดำเนินงานร่วมกันระหว่างกรมการขนส่งทางบก (ขบ.) และวิทยาลัยการจัดการ มหาวิทยาลัยมหิดล โดยมีผู้ประกอบการขนส่ง หน่วยตรวจประเมินอิสระ ผู้ตรวจประเมิน สำนักงานขนส่งจังหวัด และบุคคลทั่วไป ให้ความสนใจเข้าร่วมการสัมมนา
นายจิรุตม์ วิศาลจิตร อธิบดีกรมการขนส่งทางบก เปิดเผยว่า ขบ. ได้สร้างระบบมาตรฐานคุณภาพบริการขนส่งด้วยรถบรรทุก หรือมาตรฐาน Q Mark ซึ่งเป็นมาตรฐานเดียวในประเทศไทยที่จัดทำขึ้นโดยเฉพาะเพื่อเป็นการรับรองคุณภาพสำหรับรถบรรทุก ขณะนี้มีผู้ประกอบการที่ได้รับการรับรองมาตรฐานจำนวน 411 ราย ซึ่งผู้ประกอบการขนส่งที่ได้รับการรับรองมาตรฐาน Q Mark จะสะท้อนให้เห็นถึงศักยภาพในการบริหารจัดการอย่างมีระบบ ให้ความสำคัญกับความปลอดภัยในการขนส่ง หมั่นดูแลรักษายานพาหนะอย่างสม่ำเสมอ อีกทั้งยังให้ความสำคัญกับพนักงานขับรถที่มีทักษะและความพร้อมในการขนส่งอย่างปลอดภัยส่งผลให้อัตราการเกิดอุบัติเหตุลดลง ซึ่งจากการดำเนินงานที่ผ่านมาพบว่า ผู้ประกอบการที่ได้รับการรับรองมาตรฐานแล้วได้รับการตอบรับที่ดีจากผู้ว่าจ้าง ส่งผลให้เกิดภาพลักษณ์ที่น่าเชื่อถือ ช่วยเสริมสร้างความเข้มแข็งของผู้ประกอบการขนส่งด้วยรถบรรทุกของประเทศไทยให้มีศักยภาพในการเติบโต และแข่งขันกับคู่แข่งจากต่างประเทศได้ดียิ่งขึ้น
การสัมมนาในวันนี้มีการนำเสนอสรุปผลการศึกษาโครงการศึกษาและพัฒนากลยุทธ์สำหรับการยกระดับภาพลักษณ์ระบบมาตรฐาน Q Mark ซึ่งจะนำไปใช้เป็นแนวทางในการจัดการเชิงกลยุทธ์ เพื่อสนับสนุน ส่งเสริมให้ผู้ประกอบการขนส่งเข้าสู่ระบบมาตรฐาน Q Mark ให้มากยิ่งขึ้น ขบ. จึงมุ่งสื่อสารไปยังผู้มีส่วนเกี่ยวข้องทุกภาคส่วนอย่างต่อเนื่องเพื่อสร้างการรับรู้มาตรฐาน Q Mark รวมถึงการสร้างพันธมิตรทั้งหน่วยงานภาครัฐและเอกชนจนนำมาสู่ความร่วมมือเพื่อพัฒนาและส่งเสริมผู้ประกอบการขนส่งสินค้าทางถนนกับสำนักงานส่งเสริมวิสาหกิจขนาดกลางและขนาดย่อม (สสว.) และบริษัท พีทีจี เอ็นเนอยี จำกัด (มหาชน) นอกจากนี้ ภายในงานยังมีการจัดเสวนาหัวข้อ “การสร้างแบรนด์และการยกระดับภาพลักษณ์แบรนด์สำหรับการขนส่งทางถนนในยุคโควิด-19” เพื่อเป็นการช่วยให้ผู้ประกอบการขนส่งด้วยรถบรรทุกพร้อมปรับตัวให้เข้ากับสถานการณ์ และช่วยสร้างโอกาสในการเปลี่ยนแปลงได้ด้วยคุณภาพมาตรฐานอย่างยั่งยืน
วันจันทร์ที่ 24 มกราคม 2565
ครม.อนุมัติขยายเวลา 3 โครงการใช้จ่ายเงินกู้ฯ ของกระทรวงเกษตรฯ
ครม.อนุมัติขยายเวลา 3 โครงการใช้จ่ายเงินกู้ฯ ของกระทรวงเกษตรฯ
วันนี้ (24 ม.ค. 65) น.ส.ไตรศุลี ไตรสรณกุล รองโฆษกประจำสำนักนายกรัฐมนตรีกล่าวว่า คณะรัฐมนตรี (ครม.) อนุมัติผลการพิจารณาของคณะกรรมการกลั่นกรองการใช้จ่ายเงินกู้ (คกง.) ในการประชุมครั้งที่ 2/2565 ดังนี้คือ อนุมัติให้กรมชลประทานขยายระยะเวลาดำเนินโครงการพัฒนาแหล่งน้ำ บริหารจัดการน้ำ และเพิ่มพื้นที่ชลประทาน กรอบวงเงิน 4,224 ล้านบาท จากเดิมสิ้นสุดเดือนธันวาคม 2564 เป็นสิ้นสุดเดือนมิถุนายน 2565 และอนุมัติให้กรมการข้าวขยายระยะเวลาดำเนินโครงการเพิ่มศักยภาพและปรับปรุงเครื่องจักรอุปกรณ์ ปรับปรุงสภาพเมล็ดพันธุ์ของศูนย์เมล็ดพันธุ์ข้าว กรอบวงเงิน 1,601 ล้านบาท จากเดิมสิ้นสุดเดือนธันวาคม 2564 เป็นสิ้นสุดเดือนกุมภาพันธ์ 2565 รวมทั้งอนุมัติให้กรมปศุสัตว์ ขยายระยะเวลาดำเนินโครงการเพิ่มศักยภาพการผลิตโคเนื้อด้วยเทคโนโลยีชีวภาพ กรอบวงเงิน 75 ล้านบาท จากเดิมสิ้นสุดเดือนธันวาคม 2564 เป็นสิ้นสุดเดือนมีนาคม 2565
ทั้งนี้ ครม. ได้มอบหมายให้ทั้ง 3 หน่วยงานที่รับผิดชอบโครงการ เร่งรัดดำเนินโครงการให้เป็นไปตามกรอบระยะเวลาที่เสนอครั้งนี้ รวมถึงเร่งแก้ไขข้อมูลโครงการในระบบติดตามและประเมินผลแห่งชาติ ให้สอดคล้องกับการปรับปรุงรายละเอียดของโครงการโดยเร็วรวมทั้งมอบหมายให้หน่วยงานรับผิดชอบโครงการที่ได้รับอนุมัติให้ดำเนินโครงการโดยใช้จ่ายจากเงินกู้ภายใต้พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 และพระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ให้เร่งดำเนินโครงการให้เป็นไปตามแผนที่กำหนดไว้ และจะต้องดำเนินการให้แล้วเสร็จภายในกรอบระยะเวลาที่ได้รับอนุมัติจากครม.ไว้อย่างเคร่งครัด
วันอังคารที่ 28 กันยายน 2564
นายกรัฐมนตรี ร่วมประชาสัมพันธ์เนื่องในวันพระราชทานธงชาติไทย 28 กันยายน (Thai National Flag Day) ประจำปี 2564
นายกรัฐมนตรี ร่วมประชาสัมพันธ์เนื่องในวันพระราชทานธงชาติไทย 28 กันยายน (Thai National Flag Day) ประจำปี 2564
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (28 กันยายน 2564) เวลา 08.45 น. ณ ห้องสีม่วง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายธีรภัทร ประยูรสิทธิ ปลัดสำนักนายกรัฐมนตรี และคณะผู้บริหารสำนักงานปลัดสำนักนายกรัฐมนตรี เข้าพบเพื่อมอบของที่ระลึกและประชาสัมพันธ์เนื่องในวันพระราชทานธงชาติไทย 28 กันยายน (Thai National Flag Day) ประจำปี 2564 ซึ่งคณะรัฐมนตรีได้มีมติ (20 ก.ย. 2559) เห็นชอบกำหนดให้วันที่ 28 กันยายนของทุกปี เป็นวันพระราชทานธงชาติไทย (Thai National Flag Day) และเริ่มในวันที่ 28 กันยายน 2560 เป็นวันแรก โดยไม่ถือเป็นวันหยุดราชการ รวมทั้งกำหนดให้มีการชักและประดับธงชาติไทยในวันดังกล่าว เพื่อเป็นการสร้างความภาคภูมิใจของคนในชาติและเป็นการน้อมรำลึกถึงพระบาทสมเด็จพระมงกุฎเกล้าเจ้าอยู่หัวที่ได้พระราชทานธงไตรรงค์เป็นธงชาติไทย โดยมี นายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมนตรีฝ่ายการเมือง เข้าร่วมด้วย
โอกาสนี้ นายกรัฐมนตรี ขอให้ทุกส่วนาชการร่วมกันประชาสัมพันธ์ให้ประชาชนได้รับทราบและตระหนักถึงความสำคัญของธงชาติไทย หรือ “ธงไตรรงค์” เพื่อน้อมรำลึกถึงพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ได้พระราชทานธงไตรรงค์เป็นธงชาติไทย และพระองค์ทรงกำหนดความหมายของสีธงชาติไว้ว่า สีแดง หมายถึง ชาติ คือประชาชน สีขาว หมายถึง ศาสนา และสีน้ำเงิน หมายถึง พระมหากษัตริย์ ซึ่งธงไตรรงค์ หรือธงชาติไทย ถือเป็นสัญลักษณ์อันสูงสุดของชาติ เป็นสิ่งเตือนใจให้อนุชนได้รำลึกถึงการเสียสละเลือดเนื้อของบรรพบุรุษ เพื่อรักษาไว้ซึ่งแผ่นดิน และร้อยดวงใจคนทั้งชาติให้เป็นหนึ่ง หล่อหลอมความรักสามัคคีสร้างเสริมความภูมิใจในความเป็นชาติ ก่อเกิดเป็นพลังยิ่งใหญ่ในการพัฒนาชาติไทย
พร้อมกันนี้ ปลัดสำนักนายกรัฐมนตรี กล่าวรายงานถึงการจัดกิจกรรมเนื่องในวันพระราชทานธงชาติไทย 28 กันยายน (Thai National Flag Day) ประจำปี 2564 ว่า ได้เชิญชวนหน่วยงานภาครัฐ ภาคเอกชนและภาคประชาชน ร่วมจัดกิจกรรมประดับธงชาติไทยตามอาคารสถานที่ราชการ สถานศึกษาและบ้านเรือน สำหรับหน่วยงานภาครัฐทั่วประเทศจะร่วมกันจัดกิจกรรมเคารพธงชาติ และร้องเพลงชาติพร้อมกัน ในวันอังคารที่ 28 กันยายน 2564 เวลา 08.00 น. ณ บริเวณเสาธงชาติ ของหน่วยงาน ภายใต้มาตรการด้านสาธารณสุขอย่างเคร่งครัดด้วย
------------------
กลุ่มประชาสัมพันธ์และเผยแพร่ สำนักโฆษก
วันเสาร์ที่ 19 มิถุนายน 2564
รมว.ยุติธรรม สั่งกรมราชทัณฑ์ ใช้ศูนย์CARE ช่วยผู้พ้นโทษให้มีงานทำ พร้อมจัดการให้ปลอดโควิดก่อนปล่อยตัว
รมว.ยุติธรรม สั่งกรมราชทัณฑ์ ใช้ศูนย์ CARE ช่วยผู้พ้นโทษให้มีงานทำ พร้อมจัดการให้ปลอดโควิดก่อนปล่อยตัว หากผู้ติดเชื้อพ้นโทษให้หาที่รองรับ-ประสานโรงพยาบาลรักษาให้หายก่อน กำชับบูรณาการหน่วยงานต่างๆ เพื่อให้เกิดการยอมรับ-ความปลอดภัยต่อสังคม
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ในสถานการณ์การแพร่ระบาดของโควิด-19 ตนได้สั่งการให้กรมราชทัณฑ์ มีมาตรการดูแลผู้ต้องขังที่ติดเชื้อ ทั้งในด้านการรักษาพยาบาลและการป้องกันการแพร่ระบาดของโรคดังกล่าว ทั้งยังคำนึงถึงการปล่อยตัวผู้ต้องขัง และการประสานงานส่งต่อผู้พ้นโทษที่ได้รับการปล่อยตัว ในสถานการณ์การแพร่ระบาดของไวรัสโควิด-19 โดยกรมราชทัณฑ์ ได้ดำเนินการจัดตั้งศูนย์ประสานงานและส่งเสริมการมีงานทำ (CARE : Center for Assistance to Reintegration and Employment) หรือศูนย์ CARE โดยมีวัตถุประสงค์เพื่อเป็นศูนย์ประสานงานและช่วยเหลือผู้พ้นโทษให้มีงานทำทั้งขณะต้องโทษ และการนำความรู้จากการอบรมวิชาชีพไปประกอบอาชีพภายหลังพ้นโทษ รวมทั้งเป็นศูนย์ประสานงานช่วยเหลือผู้พ้นโทษในด้านต่างๆ เป็นการให้ความช่วยเหลืออย่างต่อเนื่อง แม้ว่าจะได้รับการปล่อยตัวพ้นโทษไปแล้ว เพื่อให้สามารถเข้าถึงบริการของหน่วยงานภาครัฐ และป้องกันการกระทำผิดซ้ำอีก
นายสมศักดิ์ กล่าวอีกว่า ศูนย์ CARE ที่ตั้งอยู่ในเรือนจำ ทัณฑสถาน แจ้งช่องทางการติดต่อ หมายเลขโทรศัพท์ของศูนย์ CARE จำนวน 137 แห่งทั่วประเทศ และจัดทำข้อมูลการติดต่อหน่วยงานเครือข่ายในพื้นที่ให้ผู้พ้นโทษทราบ เพื่อให้ผู้พ้นโทษสามารถขอรับความช่วยเหลือจากหน่วยงานที่เกี่ยวข้องได้ โดยการปล่อยตัวผู้ต้องขังที่ไม่มีการติดเชื้อ แต่มีความจำเป็นต้องได้รับความช่วยเหลือ ให้มีการประสานงานส่งต่อไปยังหน่วยงานที่เกี่ยวข้อง เพื่อเป็นการให้การสงเคราะห์ช่วยเหลือต่อไป ส่วนการปล่อยตัวผู้ต้องขังที่มีการติดเชื้อ หากผู้พ้นโทษยินยอมให้กักตัวภายในเรือนจำ/ทัณฑสถาน ให้กักตัวให้ครบกำหนด 14 วัน แจ้งให้ญาติทราบข้อมูล เพื่อบรรเทาความห่วงใยของญาติ เมื่อครบกำหนดให้เรือนจำ/ทัณฑสถานออกใบรับรองครบกำหนดกักตัว และแจ้งผู้พ้นโทษให้ไปรายงานตัวต่อสาธารณสุขในพื้นที่ และกักตัวให้ครบกำหนด 14 วัน ในที่พักอาศัย และให้ติดตามอาการหลังสิ้นสุดการรักษา แล้วบันทึกข้อมูลทุกรายที่ติดเชื้อระหว่างการปล่อยตัวพ้นโทษ ในระบบรายงานผลการพัฒนาและส่งเสริมอาชีพผู้พ้นโทษ/ผู้ถูกคุมประพฤติ (Care Support)
รมว.ยุติธรรม กล่าวว่า หากผู้พ้นโทษไม่ยินยอมให้กักตัวภายในเรือนจำ/ทัณฑสถาน ให้ประสานโรงพยาบาลแม่ข่าย หรือสำนักงานสาธารณสุขพื้นที่ ส่งต่อไปกักตัว หรือรักษาพยาบาล ในพื้นที่ที่สาธารณสุขกำหนด หรือให้กักตัวหรือรักษาพยาบาลในพื้นที่ภายนอกเรือนจำ/ทัณฑสถาน ที่กำหนดเป็นศูนย์พักพิงชั่วคราว (shelter) แจ้งให้ญาติทราบข้อมูล โดยเมื่อครบกำหนดให้เรือนจำ/ทัณฑสถาน ออกใบรับรองครบกำหนดกักตัว แจ้งผู้พ้นโทษให้ไปรายงานตัวต่อสาธารณสุขในพื้นที่ และกักตัวให้ครบกำหนด 14 วัน ในที่พักอาศัย และให้ติดตามอาการหลังสิ้นสุดการรักษา แล้วบันทึกข้อมูลทุกรายที่ติดเชื้อระหว่างการปล่อยตัวพ้นโทษ ในระบบCare Support นอกจากนี้ ตนยังกำชับให้กรมราชทัณฑ์มีการบูรณาการกับภาคสังคมในการยอมรับและให้ความช่วยเหลือผู้พ้นโทษ โดยเป็นการทำงานแบบมีส่วนร่วม คำนึงถึงความมั่นคงทางสังคมการเสริมสร้างความปลอดภัยให้กับสังคม และการส่งเสริมคุณภาพชีวิตที่ดีของผู้ได้รับการปล่อยตัวด้วย
วันจันทร์ที่ 20 กันยายน 2564
ดีอีเอส ร่วมประชุมคณะอนุกรรมการฯ ติดตามความก้าวหน้าการประกวดตราสัญลักษณ์ -การจัดทำร่างวีดิทัศน์การรับมอบตำแหน่งเจ้าภาพเอเปคของไทย
ดีอีเอส ร่วมประชุมคณะอนุกรรมการฯ ติดตามความก้าวหน้าการประกวดตราสัญลักษณ์ -การจัดทำร่างวีดิทัศน์การรับมอบตำแหน่งเจ้าภาพเอเปคของไทย
เมื่อวันที่20กันยายน2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นผู้แทนปลัดกระทรวงดิจิทัลเพื่อเศรษฐกิจและสังคมเข้าร่วมการประชุมคณะอนุกรรมการด้านประชาสัมพันธ์เพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่3/2564ผ่านระบบการประชุมทางไกลณห้องประชุม702ชั้น7กระทรวงดิจิทัลเพื่อเศรษฐกิจและสังคมโดยมีรัฐมนตรีประจำสำนักนายกรัฐมนตรี(นายอนุชานาคาศัย)เป็นประธานการประชุมฯ
การประชุมดังกล่าวได้จัดขึ้นเพื่อพิจารณาติดตามความก้าวหน้าของการจัดประกวดตราสัญลักษณ์(Logo)การเป็นเจ้าภาพจัดการประชุมเอเปคของไทยในปีพ.ศ. 2565การจัดทำร่างวีดิทัศน์การรับมอบตำแหน่งเจ้าภาพเอเปคของไทยในปีพ.ศ. 2564 (APEC Handover Video)และความคืบหน้าการดำเนินงานด้านการประชาสัมพันธ์ของหน่วยงานในคณะอนุกรรมการฯ
**********
วันจันทร์ที่ 20 กันยายน 2564
ปลัด พม. ลงพื้นที่ย่านบางแค กทม. ตรวจเยี่ยมกลุ่มเปราะบางฉีดวัคซีนโควิด-19 พร้อมมอบถุงยังชีพ “ถุงกำลังใจ”
ปลัด พม. ลงพื้นที่ย่านบางแค กทม. ตรวจเยี่ยมกลุ่มเปราะบางฉีดวัคซีนโควิด-19 พร้อมมอบถุงยังชีพ “ถุงกำลังใจ”
เมื่อวันที่ 19 ก.ย. 64เวลา 09.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. ลงพื้นที่ ณ วัดม่วง เขตบางแค กทม. เพื่อตรวจเยี่ยมการฉีดวัคซีนป้องกันโรคโควิด-19 ให้กับกลุ่มเปราะบางซึ่งมีความเสี่ยงสูงจากการแพร่ระบาดของโรคโควิด -19 พร้อมมอบถุงยังชีพ “ถุงกำลังใจ” ประกอบด้วยเครื่องอุปโภคบริโภคและยารักษาโรคที่จำเป็น นอกจากนี้ ได้นำคณะเจ้าหน้าที่กระทรวง พม. และอาสาสมัครพัฒนาสังคมและความมั่นคงของมนุษย์ (อพม.) ในพื้นที่เขตบางแค ร่วมอำนวยความสะดวกกลุ่มเปราะบางที่เข้ารับการฉีดวัคซีน อีกทั้งให้กำลังใจทีมแพทย์บริการฉีดวัคซีน
นางพัชรี กล่าวว่า เมื่อวันที่ 30 สิงหาคม 2564 สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี อุปนายิกาผู้อำนวยการสภากาชาดไทย พระราชทานพระราชวโรกาสให้ นายเตช บุนนาค เลขาธิการสภากาชาดไทย นำนายหยาง ซิน อัครราชทูตที่ปรึกษา สถานเอกอัครราชทูตสาธารณรัฐประชาชนจีนประจำประเทศไทย เป็นผู้แทนสภากาชาดจีน เฝ้าทูลละอองพระบาทน้อมเกล้าน้อมกระหม่อม ถวายวัคซีนป้องกันโรคโคชวิด-19 “ซิโนฟาร์ม” จำนวน 100,000 โดส เพื่อให้สภากาชาดไทยนำไปให้บริการฉีดแก่ประชาชน เพื่อป้องกันการแพร่ระบาดของโควิด-19 ซึ่งสภากาชาดไทย ได้จัดสรรวัคซีน “ซิโนฟาร์ม” อย่างเร่งด่วน โดยร่วมกับกระทรวงการพัฒนาสังคมและความมั่นคงของมนุษย์ (พม.) และกรุงเทพมหานคร จัดตั้งจุดบริการฉีดวัคซีนในชุมชน และจัดชุดบริการเคลื่อนที่สำหรับกลุ่มเปราะบาง ได้แก่ คนพิการ ผู้สูงอายุ ผู้ป่วยติดเตียง และหญิงตั้งครรภ์ที่มีอายุครรภ์ 12 สัปดาห์ขึ้นไป ที่อาศัยอยู่ในพื้นที่ กทม. โดยเฉพาะในชุมชนที่ยังเข้าไม่ถึงวัคซีน
นางพัชรี กล่าวต่อไปว่า กระทรวง พม. มีความห่วงใยกลุ่มเปราะบางที่ได้รับความเดือดร้อนและยากลำบากจากผลกระทบของโควิด-19 จึงได้บูรณาการร่วมกับภาคีเครือข่ายทุกหน่วยงาน เพื่อให้กลุ่มเปราะบางได้รับการวัคซีนป้องกันโรคโควิด-19 อย่างทั่วถึง สำหรับวันนี้ (19 ก.ย. 64) กระทรวง พม. ร่วมกับสภากาชาดไทย และกรุงเทพมหานคร และ อพม. ในพื้นที่เขตบางแค ได้บูรณาการลงพื้นที่ร่วมกัน ณ วัดม่วง เขตบางแค กรุงเทพฯ เพื่อจัดตั้งจุดบริการฉีดวัคซีนป้องกันโควิด-19 ในชุมชน และจัดชุดบริการเคลื่อนที่สำหรับกลุ่มเปราะบาง ทั้งนี้ มีกลุ่มเปราะบางเข้ารับการฉีดวัคซีน จำนวน 367 ราย อีกทั้งกระทรวง พม. ได้มอบถุงยังชีพ “ถุงกำลังใจ” ให้กับผู้ที่เข้ารับการฉีดวัคซีนทุกคน
นางพัชรี กล่าวเพิ่มเติมว่า สำหรับกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479 บริการ 24 ชั่วโมง และ 3) สำนักงานพัฒนาสังคมและความมั่นคงของมนุษย์จังหวัด และ อาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันพฤหัสบดีที่ 9 มิถุนายน 2565
ดีอีเอส อบรม หลักสูตร การสร้างกรอบความคิดและเทคนิคการเขียนภาพแทนความคิด (Visual Thinking)
ดีอีเอส อบรม หลักสูตร การสร้างกรอบความคิดและเทคนิคการเขียนภาพแทนความคิด (Visual Thinking)
เมื่อวันที่8มิถุนายน2565นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ให้เกียรติเป็นวิทยากรโครงการฝึกอบรมเชิงปฏิบัติการหลักสูตรการสร้างกรอบความคิดและเทคนิคการเขียนภาพแทนความคิด(Visual Thinking)ของสำนักงานปลัดกระทรวงดิจิทัลเพื่อเศรษฐกิจและสังคมให้แก่ข้าราชการพนักงานราชการและเจ้าหน้าที่ในสังกัดสำนักงานปลัดกระทรวงดิจิทัลเพื่อเศรษฐกิจและสังคมและผู้เกี่ยวข้องรวมจำนวน30คนผ่านระบบออนไลน์ จัดขึ้นระหว่างในวันที่8 - 9 มิถุนายน2565 ณสถาบันวิชาการบริษัทโทรคมนาคมแห่งชาติจำกัด(มหาชน)
ทั้งนี้เพื่อให้ผู้เข้ารับการอบรมสามารถฝึกคิดได้อย่างเป็นระบบสามารถวิเคราะห์ข้อมูลและเชื่อมโยงข้อมูลได้ให้ผู้เข้ารับการอบรมสามารถสื่อสารได้อย่างมีประสิทธิภาพรวมทั้งสามารถนำเครื่องมือคิดด้วยภาพไปประยุกต์ใช้ในการทำงาน
สำหรับการคิด(Thinking)หมายถึงการทำงานของกลไกสมองที่เกิดจากสิ่งเร้าตามสภาพต่างๆเพื่อนำไปแก้ปัญหาหาคำตอบตัดสินใจ ซึ่งในโลกการทำงานและการดำเนินชีวิตในปัจจุบันนั้นมีความหลากหลายทั้งด้านข้อมูลข่าวสารจำนวนมหาศาลซึ่งเกินกว่าความสามารถของสมองมนุษย์ทั่วไปจะรับรู้และจดจำได้หมด จึงจำเป็นต้องหาวิธีการหรือเครื่องมือหรือเทคนิคที่สามารถเพิ่มการรับเข้าของข้อมูลข่าวสารให้มากขึ้นเป็นที่มาของการถ่ายถอดความคิดออกมาเป็นรูปภาพหรือVisual Thinkingซึ่งจะเป็นการใช้ภาพหรือสัญลักษณ์เพื่อสื่อความหมายของการคิดแทนการเขียนเป็นตัวหนังสือประโยคหรือถ้อยคำโดยการฝึกเขียนVisual Thinkingจะช่วยกระตุ้นการทำงานของสมองให้คิดอย่างเป็นกระบวนการวิเคราะห์เห็นความสัมพันธ์สร้างความไหลลื่นจดจำได้ดีขึ้น
************
วันศุกร์ที่ 30 กรกฎาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 23 - 29 กรกฎาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 23 - 29 กรกฎาคม 2564 พบการกระทำผิด จำนวน 150 คดี คิดเป็นเงินค่าปรับ 5.34 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศปีงบประมาณ 2564 (ระหว่างวันที่ 23 - 29 กรกฎาคม 2564) พบว่ามีการกระทำผิด จำนวน 150 คดี คิดเป็นเงินค่าปรับ 5.34 ล้านบาท โดยแยกเป็น สุรา จำนวน 85 คดี ค่าปรับ 0.73 ล้านบาท ยาสูบ จำนวน 27 คดี ค่าปรับ 0.53 ล้านบาท ไพ่ จำนวน 3 คดี ค่าปรับ 0.06 ล้านบาท น้ำมันและผลิตภัณฑ์น้ำมัน จำนวน 27 คดี ค่าปรับ 3.79 ล้านบาท น้ำหอม จำนวน 1 คดี ค่าปรับ 0.04 ล้านบาท รถจักรยานยนต์ จำนวน 6 คดี ค่าปรับ 0.12 ล้านบาท และสินค้าอื่น ๆ จำนวน 1 คดี ค่าปรับ 0.07 ล้านบาท โดยมีของกลางแยกเป็นน้ำสุรา จำนวน 290.670 ลิตร ยาสูบ จำนวน 4,454 ซอง ไพ่ จำนวน 274 สำรับ น้ำมันและผลิตภัณฑ์น้ำมัน จำนวน 115,750.000 ลิตร น้ำหอม จำนวน 20 ขวด รถจักรยานยนต์ จำนวน 8 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 29 กรกฎาคม 2564 พบว่ามีการกระทำผิด จำนวน 21,670 คดี คิดเป็นเงินค่าปรับ 492.04 ล้านบาท โดยแยกเป็น สุรา จำนวน 12,397 คดี ค่าปรับ 109.87 ล้านบาท ยาสูบ จำนวน 6,014 คดี ค่าปรับ 241.77 ล้านบาท ไพ่ จำนวน 455 คดี ค่าปรับ 7.06 ล้านบาท น้ำมันและผลิตภัณฑ์น้ำมัน จำนวน 1,100 คดี ค่าปรับ 61.19 ล้านบาท น้ำหอม จำนวน 87 คดี ค่าปรับ 3.78 ล้านบาท รถจักรยานยนต์ จำนวน 1,141 คดี ค่าปรับ จำนวน 30.00 ล้านบาท และสินค้าอื่น ๆ จำนวน 476 คดี ค่าปรับ 38.37 ล้านบาท โดยมีของกลางแยกเป็นน้ำสุรา จำนวน 1,665,721.044 ลิตร ยาสูบ จำนวน 697,479 ซอง ไพ่ จำนวน 36,638 สำรับ น้ำมันและผลิตภัณฑ์น้ำมัน จำนวน 1,751,696.000 ลิตร น้ำหอม จำนวน 123,483 ขวด รถจักรยานยนต์ จำนวน 1,966 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/674-2564-23-29-2564-38
วันอังคารที่ 31 พฤษภาคม 2565
กรมเจ้าท่า ส่งเสริมนวัตกรรมและเทคโนโลยีพลังงานไฟฟ้าในระบบขนส่งทางน้ำ ลดผลกระทบสิ่งแวดล้อม
...
จากนโยบายรัฐบาลและกระทรวงคมนาคม โดย นายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ที่มอบนโยบายให้กรมเจ้าท่าส่งเสริมการนำนวัตกรรมและเทคโนโลยีพลังงานไฟฟ้าใช้ในระบบขนส่งทางน้ำ เพื่อประหยัดพลังงานของประเทศ ลดผลกระทบทางด้านสิ่งแวดล้อม
กรมเจ้าท่า กระทรวงคมนาคม โดยสำนักงานเจ้าท่าภูมิภาคสาขานครปฐม ได้นำเจ้าหน้าที่ออกตรวจพื้นที่ เพื่ออำนวยความสะดวกแก่นักท่องเที่ยว โดยใช้เรือเพลาใบจักรยาวที่ขับเคลื่อนด้วยพลังงานไฟฟ้าเป็นยานพาหนะเพื่อเป็นแบบอย่างในการรณรงค์ให้เกิดการปฏิบัติตามนโยบายฯ พร้อมกำกับดูแลความปลอดภัย รวมถึงตรวจวัดความดังเครื่องยนต์ของเรือบรรทุกผู้โดยสารในพื้นที่เขตควบคุมความเร็ว พื้นที่คลองดำเนินสะดวก อำเภอดำเนินสะดวก จังหวัดราชบุรี
กรมจ้าท่า ได้ร่วมกับภาคเอกชนและภาคประชาชนในพื้นที่ ในการแก้ไขปัญหามลภาวะทางเสียงและทางอากาศจากเรือหางยาว ซึ่งได้มีการจัดทำเรือหางยาวไฟฟ้าต้นแบบขึ้น ซึ่งได้รับการสนับสนุนเรือหางยาวจากประชาชนในพื้นที่ในการพัฒนาเรือต้นแบบ เป็นเรือที่ชาวบ้านใช้ประกอบอาชีพอยู่เดิมนำมาดัดแปลงเปลี่ยนเครื่องยนต์มอเตอร์ไฟฟ้าทดแทนเครื่องยนต์เดิม 1 ลำ และภาคเอกชนสนับสนุนเพิ่มเติมอีก 1 ลำ (เสร็จสมบูรณ์เมื่อเดือนมีนาคม 2564) ซึ่งเป็นไปตามข้อบังคับฯ ของสำนักมาตรฐานเรือ กรมเจ้าท่า เพื่อแก้ไขปัญหา ความเดือดร้อนของประชาชนกรณีเรือเสียงดัง ควันดำ ก่อให้เกิดมลพิษต่อสิ่งแวดล้อม ซึ่งผลลัพธ์ที่ได้จากการทดลองใช้งานเรือขับเคลื่อนด้วยพลังงานไฟฟ้านั้นสามารถลดมลพิษทางเสียงได้จาก 90-100 เดซิเบล ไม่ก่อให้เกิดมลภาวะทางอากาศ ลดการใช้พลังงานเชื้อเพลิง และช่วยลดภาระค่าใช้จ่ายในการใช้น้ำมันเชื้อเพลิงจาก 100 บาท/ชั่วโมง/เที่ยว เหลือเป็นค่าใช้จ่ายสำหรับการชาร์จแบตเตอรี่เพียง 25 บาท/ชั่วโมง/เที่ยว โดยเครื่องยนต์จะขับเคลื่อนด้วยมอเตอร์ไฟฟ้ามีแบตเตอรี่เพื่อเก็บพลังงาน ซึ่งการชาร์จ 1 ครั้ง จะวิ่งได้ประมาณ 2 ชั่วโมง รวมถึงการใช้พลังงานจากแสงอาทิตย์ขณะใช้เรือได้อีกทางหนึ่งด้วย สำหรับเรือพลังงานไฟฟ้าลำดังกล่าว เป็นเรือที่ใช้งานในคลองดำเนินสะดวก เป็นเรือต้นแบบที่ไร้มลพิษ เป็นมิตรต่อสิ่งแวดล้อม เป็นไปตามนโยบายรัฐบาล เพื่อส่งเสริมการท่องเที่ยว
ทั้งนี้ กรมเจ้าท่า ขอความร่วมมือผู้ประกอบการท่าเรือ เจ้าของเรือ ผู้ควบคุมเรือ และนักท่องเที่ยวให้สวมใส่เสื้อชูชีพตลอดเวลา ขณะเดินทางทางน้ำ เพื่อความปลอดภัย สวมหน้ากากอนามัย และหมั่นทำความสะอาดมือ และให้ปฏิบัติตามคำแนะนำจากหน่วยงาน ด้านสาธารณสุขในท้องถิ่นอย่างเคร่งครัด หากพบเห็นความไม่ปลอดภัยทางน้ำ สามารถโทรแจ้งสายด่วน 1199 กรมเจ้าท่า ตลอด 24 ชั่วโมง
วันศุกร์ที่ 27 พฤษภาคม 2565
รมว.สธ. ร่วมหารือเอกอัครราชทูตบังกลาเทศประจำประเทศไทย
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข พญ.อัมพร เบญจพลพิทักษ์ อธิบดีกรมสุขภาพจิต ร่วมหารือกับ H.E. Mr. Mohammed Abdul Hye เอกอัครราชทูตบังกลาเทศประจำประเทศไทย Mrs. S
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย นพ.เกียรติภูมิ วงศ์รจิต ปลัดกระทรวงสาธารณสุข พญ.อัมพร เบญจพลพิทักษ์ อธิบดีกรมสุขภาพจิต ร่วมหารือกับ H.E. Mr. Mohammed Abdul Hye เอกอัครราชทูตบังกลาเทศประจำประเทศไทย Mrs. Saima Wazed Hossain ผู้สมัครตำแหน่งผู้อำนวยการสำนักงานองค์การอนามัยโลก ประจำภูมิภาคเอเชียตะวันออกเฉียงใต้ ในประเด็นการแสวงหาความร่วมมือด้านการฝึกอบรมพยาบาลและการฝึกอบรมเด็กที่มีความต้องการพิเศษ และการสนับสนุนผู้สมัครบังกลาเทศเข้ารับตำแหน่งผู้อำนวยการองค์การอนามัยโลกภูมิภาคเอเชียตะวันออกเฉียงใต้ ที่ห้องรับรอง ชั้น 1 อาคาร 1 สำนักงานปลัดกระทรวงสาธารณสุข
ดาวน์โหลดภาพเพิ่มเติมได้ที่ :https://bit.ly/3wNuR9D
วันอังคารที่ 9 สิงหาคม 2565
New Zealand’s affirms full support on Thailand’s hosting of APEC 2022
New Zealand’s affirms full support on Thailand’s hosting of APEC 2022
August 8, 2022, at 1330hrs, at the Ivory Room, Thai Khu Fah Building, Government House, H.E. Mr. Jonathan Dale Kings, Ambassador of New Zealand to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his assumption of the position. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed New Zealand Ambassador to Thailand, and hoped that he would continue to promote bilateral relations and cooperation at the sub-regional, regional, and multilateral levels. He also conveyed his regards to Prime Minister Jacinda Ardern, whom he has met in several occasions. New Zealand has passed on APEC chairmanship to Thailand in November 2021, and the Prime Minister hoped to welcome Prime Minister Ardern in Thailand this November.
The Ambassador expressed pleasure to have been tenured in Thailand. New Zealand has been keen to forge close and cordial relations and cooperation with Thailand in all dimensions, and considers the country an important friend. The Ambassador committed to continue promoting and taking forward various cooperation between the two countries, especially in trade and investment, and tourism to elevate people-to-people relations. Multilateral cooperation will also be pushed ahead under the frameworks of Mekong-subregion, ASEAN, Asia-Pacific, and cooperation at the global level.
Both parties were pleased with an increase of mutual trade value in 2021, which reflects trade and investment potential of the two countries despite the COVID-19 pandemic. The Prime Minister invited New Zealand investors to consider investment in the Eastern Economic Corridor (EEC) in the areas of their expertise, such as, smart agriculture, and biotechnology, which is in line with both Thailand’s BCG economic model and New Zealand’s 30-year economic plan. Thailand strives to drive forward the new economy in parallel with technology and digital development in order to connect with the global supply chain more efficiently. New Zealand Ambassador expressed pleasure to take part in further increasing mutual trade value and promoting New Zealand’s private sector investment in the EEC.
The Prime Minister also hoped that the two sides enhance cooperation in livestock and agro technology under the project on sustainable increase of raw milk production efficiency, and in the area of food innovation that New Zealand has expertise. Both parties discussed multilateral cooperation, on which the Prime Minister commended cordial relations and cooperation between ASEAN and New Zealand throughout the past 47 years, and thanked New Zealand for providing assistance to ASEAN during the COVID-19 crisis. He was also pleased with New Zealand’s intention to be part of the Mekong subregional development, while the New Zealand Ambassador commended Thailand’s role in providing humanitarian assistance to Myanmar, and affirmed the country’s full support on Thailand’s hosting of APEC 2022.
วันจันทร์ที่ 20 กันยายน 2564
รมว.แรงงาน ชื่นชม 9 สถานประกอบกิจการต้นแบบ โครงการแรงงานพันธุ์ดี ตามวิถีเศรษฐกิจพอเพียง
กระทรวงแรงงาน โดยกรมสวัสดิการและคุ้มครองแรงงาน จัดพิธีมอบโล่ประกาศเกียรติคุณให้แก่ 9 สถานประกอบกิจการต้นแบบโครงการ แรงงานพันธุ์ดี ตามวิถีเศรษฐกิจพอเพียง ในการส่งเสริมการจัดสวัสดิการนอกเหนือกฎหมายช่วยนายจ้าง ลูกจ้าง ให้พึ่งพาตนเองได้ภายใต้วิกฤตโควิด-19
เมื่อวันที่ 20 กันยายน 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานในพิธีมอบโล่ประกาศเกียรติคุณให้แก่สถานประกอบกิจการที่ได้รับการคัดเลือกให้เป็นต้นแบบโครงการแรงงานพันธุ์ดี ตามวิถีเศรษฐกิจพอเพียง จำนวน 9 แห่ง ณ ห้องประชุม จอมพล ป.พิบูลสงคราม ชั้น 5 กระทรวงแรงงาน โดยนายสุชาติ กล่าวว่า จากสถานการณ์การแพร่ระบาดของไวรัสโคโรนา 2019 ได้ส่งผลกระทบอย่างยิ่งต่อการจ้างงานและการดำรงชีวิตของลูกจ้าง กระทรวงแรงงานเห็นว่าภายใต้สถานการณ์วิกฤติที่เกิดขึ้น สิ่งสำคัญที่จะนำพาลูกจ้างให้ก้าวข้ามผ่านพ้นปัญหาอุปสรรคและมีคุณภาพชีวิตที่ดีได้คือ การน้อมนำหลักปรัชญาเศรษฐกิจพอเพียงมาเป็นแนวทางในการแก้ไขปัญหา กระทรวงแรงงานจึงได้ออกแบบแนวคิด โครงการแรงงานพันธุ์ดี ตามวิถีเศรษฐกิจพอเพียงขึ้น เพื่อพัฒนาคุณภาพชีวิตของลูกจ้าง พร้อมสนับสนุน ส่งเสริมให้นายจ้างจัดสวัสดิการนอกเหนือกฎหมายให้แก่ลูกจ้าง เพื่อให้สถานประกอบกิจการจัดสรรทรัพยากรที่มีอยู่ให้ลูกจ้างได้ใช้ประโยชน์ ได้แก่ พื้นที่ว่างเปล่าบริเวณสถานประกอบกิจการให้ลูกจ้างใช้เวลาว่างหลังเลิกงานมาทำการเพาะปลูกพืชผักสวนครัว และเลี้ยงสัตว์ ผลผลิตที่ได้ลูกจ้างนำมาแลกเปลี่ยนกันและนำไปบริโภคในครัวเรือน ส่วนผลผลิตที่เหลือจากการบริโภคสามารถนำไปจำหน่ายในชุมชน เป็นการลดภาระค่าใช้จ่ายและเพิ่มรายได้ให้แก่ลูกจ้าง อีกทั้งยังเสริมสร้างองค์ความรู้เรื่องเกษตรทฤษฏีใหม่ให้แก่ลูกจ้าง อันเป็นการพัฒนาอาชีพเสริมไว้รองรับให้กับลูกจ้างที่กำลังเข้าสู่วัยเกษียณ ให้สามารถพึ่งพาตนเอง มีภูมิคุ้มกัน และร่วมแบ่งปันความสุขให้แก่ครอบครัว เพื่อนร่วมงาน นายจ้างตลอดจนสังคมในชุมชน ถือเป็นรากฐานที่ดีของการพัฒนาคุณภาพชีวิตและการพัฒนาเศรษฐกิจ สังคมของประเทศชาติ
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวเพิ่มเติมว่า กระทรวงแรงงาน ได้มอบหมายให้กรมสวัสดิการและคุ้มครองแรงงาน ดำเนินการคัดเลือกสถานประกอบกิจการต้นแบบโครงการแรงงานพันธุ์ดีฯ โดยในปีนี้ มีสถานประกอบกิจการทั่วประเทศให้ความสำคัญ และเข้าร่วมโครงการจำนวน 99 แห่ง และมีสถานประกอบกิจการที่ได้รับการพิจารณาคัดเลือกให้เป็นสถานประกอบกิจการต้นแบบจำนวน 9 แห่ง ได้แก่ 1) บริษัท น้ำตาลสระบุรี จำกัด 2) บริษัท เค เอส โมลด์พาร์ท จำกัด 3) บริษัท แกมม่า อินดัสตรี้ส์ จำกัด 4) บริษัท บุญรอดเอเชียเบเวอเรช จำกัด 5) บริษัท ดอยซิลเวอร์แฟคตอรี่ จำกัด 6) บริษัท อีสานพัฒนาอุตสาหกรรมปาล์ม จำกัด 7) บริษัท น้ำตาลมิตรผล จำกัด 8) บริษัท กรีนสปอต จำกัด และ 9) บริษัท ซีเฟรชอินดัสตรี จำกัด (มหาชน) ทั้งนี้การมอบรางวัลให้แก่สถานประกอบกิจการต้นแบบในวันนี้ จึงเป็นการประกาศเกียรติคุณ ยกย่องและเชิดชูเกียรติให้แก่สถานประกอบกิจการ ซึ่งจะเป็นต้นแบบที่ดีให้กับสถานประกอบกิจการทั่วประเทศ ในการจัดสวัสดิการแรงงานที่เหมาะสมเพื่อประโยชน์และคุณภาพชีวิตที่ดีของลูกจ้าง ตลอดจนการพัฒนาประเทศอย่างยั่งยืนตามหลักปรัชญาของเศรษฐกิจพอเพียงต่อไป
วันศุกร์ที่ 15 กรกฎาคม 2565
กระทรวงยุติธรรม เข้ารับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ประจำปี ๒๕๖๕
กระทรวงยุติธรรม เข้ารับการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ประจำปี ๒๕๖๕
ในวันอังคารที่ ๑๒ กรกฎาคม ๒๕๖๕ เวลา ๐๙.๐๐ น. นายวัลลภ นาคบัว รองปลัดกระทรวงยุติธรรม พร้อมด้วย นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม นางสาวรวิวรรณ์ ศรีวนาภิรมย์ ผู้ตรวจราชการกระทรวงยุติธรรม ผู้อำนวยการกอง/สำนักและเจ้าหน้าที่ที่เกี่ยวข้อง เข้าร่วมการตรวจประเมินรางวัลเลิศรัฐ สาขาคุณภาพการบริหารจัดการภาครัฐ ประจำปี ๒๕๖๕ สำนักงานปลัดกระทรวงยุติธรรม หมวด ๑ ด้านการนำองค์การและความรับผิดชอบต่อสังคม ณ อาคารกระทรวงยุติธรรม ชั้น ๑๐ ห้องประชุม ๑๐ - ๐๑ และผ่านระบบออนไลน์ โดยมีนายไมตรี อินทุสุต นายชัยยุทธ กมลศิริสกุล นางสุพรรณี ไพรัชเวทย์ นางสาววรชยา ลัทธยาพร เป็นผู้ตรวจประเมิน
ในโอกาสนี้ ผู้บริหารสำนักงานปลัดกระทรวงยุติธรรม ตลอดจนคณะทำงานได้นำเสนอบทบาทการนำองค์กรของผู้บริหารสู่ระบบราชการ ๔.๐ ระบบการกำกับดูแลองค์การ การขับเคลื่อนภารกิจที่สำคัญ และผลงานที่โดดเด่นและ แนวทางปฏิบัติที่เป็นเลิศ (Best Practices) ๖ เรื่องประกอบด้วย ๑. JUSTICE CARE ยุติธรรมสร้างสุขยุติธรรมเชิงรุก สร้างสุขให้ประชาชน ๒. มาตรฐานการให้ความช่วยเหลือประชาชนของสำนักงานยุติธรรมจังหวัด ๓. กองทุนยุติธรรม ๔. มหกรรมไกล่เกลี่ยหนี้สินครัวเรือนและยุติธรรมพบประชาชน ๕. ผลงานที่เป็นเลิศด้านเทคโนโลยีดิจิทัล และ ๖. การมุ่งเน้นทรัพยากรบุคคล และแสดงผลลัพธ์ที่สะท้อนความสำเร็จของการพัฒนาคุณภาพการบริหารจัดการภาครัฐของสำนักงานปลัดกระทรวงยุติธรรม
วันอังคารที่ 31 สิงหาคม 2564
นายกฯ ยืนยัน ใช้งบคุมการระบาดโควิด-19 อย่างดีที่สุด ไม่มีนำไปใช้ส่วนอื่น
....
นายกรัฐมนตรี ชี้แจงการใช้งบประมาณกลาง ในการประชุมสภาฯ ว่าใช้เพื่อป้องกันควบคุมโรคโควิด-19 ไม่มีการใช้ในส่วนอื่น ดังนี้
.
1. งบกลางปีนี้ อยู่ในงบที่ตั้งไว้ เพื่อขับเคลื่อนเศรษฐกิจและดูแลกลุ่มเปราะบาง เบิกจ่ายตามระเบียบสำนักงบประมาณ มีการตรวจสอบทุกประการ
.
2. สถานะทางการเงินของไทย ยังอยู่ในระดับดี ซึ่งธนาคารโลกและกองทุนการเงินระหว่างประเทศประเมินไว้ มีแต่หนี้ที่ทำให้เกิดมูลค่าเพื่ออนาคต
.
3. การใช้จ่ายเงิน หรือ กู้เงิน ทำเท่าที่จำเป็น โดยเฉพาะใช้จ่ายกับสถานการณ์โควิด-19 ซึ่งมีประชาชนได้ประโยชน์ 30 - 40 ล้านคน ส่วนที่ตั้งข้อสังเกตว่ามีการเอื้อประโยชน์ มีเงินทอน ขอให้หาข้อมูลมายืนยัน รัฐบาลยินยอมให้ตรวจสอบ
.
4. กรณี นายกฯ Work From Home เนื่องจากมีคนใกล้ชิดติด หมอสั่งให้ทำงานที่บ้าน 14 วัน แต่มีการประชุมระบบทางไกลจากทำเนียบรัฐบาลเกือบทุกวัน
.
5. นายกฯ ขอให้ทุกคนช่วยกันไม่ทำให้บ้านเมืองเสียหาย ทุกอย่างเป็นไปตามกระบวนการยุติธรรม การทำหน้าที่ของฝ่ายนิติบัญญัติ และตุลาการ นายกฯ ไม่สามารถก้าวล่วงได้ ส่วนการควบคุมการชุมนุม ยืนยันว่า ไม่มีการสั่งให้ใช้อาวุธจริงกับประชาชน
.
อ่านเพิ่มเติม คลิกhttps://www.thaigov.go.th/news/contents/details/45368
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 31 สิงหาคม 2564
ผู้ตรวจฯ ดีอีเอส เปิดกิจกรรม I-Share ครั้งที่ 4 เรื่อง ประสบการณ์ในงานด้านต่างประเทศ หนุนบุคลากรเรียนรู้ประสบการณ์ของผู้ที่มีความเชี่ยวชาญในงานด้านต่างประเทศ
ผู้ตรวจฯ ดีอีเอส เปิดกิจกรรม I-Share ครั้งที่ 4 เรื่อง ประสบการณ์ในงานด้านต่างประเทศ หนุนบุคลากรเรียนรู้ประสบการณ์ของผู้ที่มีความเชี่ยวชาญในงานด้านต่างประเทศ
เมื่อวันที่31สิงหาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานเปิดกิจกรรมI-Shareครั้งที่4เรื่องประสบการณ์ในงานด้านต่างประเทศณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคมผ่านระบบVideo Conference
ในโอกาสนี้ผู้ตรวจกระทรวงฯกล่าวย้ำว่าการเป็นตัวแทนรัฐบาลไทยในการประชุมการเจรจาหรือการดำเนินกิจกรรมต่างๆ ในเวทีระหว่างประเทศจำเป็นที่จะต้องตระหนักในการปกป้องรักษาและส่งเสริมผลประโยชน์ของประเทศไทยโดยให้คู่ขนานและอยู่บนพื้นฐานของการส่งเสริมความสัมพันธ์อันดีระหว่างประเทศด้วยดังนั้นการเรียนรู้จากประสบการณ์ของผู้ที่มีความเชี่ยวชาญในงานด้านต่างประเทศจะช่วยให้เจ้าหน้าที่ของสป.ดศ.ที่อาจจะต้องมีความเกี่ยวข้องกับการดำเนินการในเรื่องดังกล่าวในอนาคตมีแนวคิดข้อคิดเพื่อนำไปปรับใช้ในการปฏิบัติงาน
**********
วันพฤหัสบดีที่ 7 กรกฎาคม 2565
ทึ่ง! ญี่ปุ่นแปรรูปสาหร่ายเป็นน้ำมันเครื่องบิน “เฉลิมชัย” เร่งส่งเสริมเกษตรพลังงานเกษตรอาหารตัวใหม่
ทึ่ง! ญี่ปุ่นแปรรูปสาหร่ายเป็นน้ำมันเครื่องบิน “เฉลิมชัย” เร่งส่งเสริมเกษตรพลังงานเกษตรอาหารตัวใหม่มอบ “อลงกรณ์” ผนึกความร่วมมือญี่ปุ่น แปรรูปสาหร่ายเป็นน้ำมันเชื้อเพลิงและอาหาร ตั้งเป้าเดินเครื่องในไทยทันทีปีนี้
รายงานจากสำนักงานที่ปรึกษาการเกษตรต่างประเทศ ประจำกรุงโตเกียว วันนี้ (7 ก.ค. ) ว่า นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ พร้อมด้วย นายสมศักดิ์ วิวิธเกยูรวงศ์ อัครราชทูตที่ปรึกษา (ฝ่ายเกษตร) ประจำกรุงโตเกียว นายโชติ พึงเจริญพงศ์ คณะทำงานที่ปรึกษารัฐมนตรีกระทรวงเกษตรฯ นายณฐกร สุวรรณธาดา คณะที่ปรึกษารัฐมนตรีกระทรวงเกษตรฯ นายสกนธ์ วนาเศรษฐี ที่ปรึกษา (ฝ่ายเกษตร) สำนักงานที่ปรึกษาการเกษตรต่างประเทศ ประจำกรุงโตเกียว และคณะ ลงพื้นที่ศึกษาดูงานการผลิตสาหร่ายเป็นน้ำมันเครื่องบินที่บริษัท ชิโตเซะ (CHITOSE) เมืองคาวาซากิ จังหวัดคานางาวะ โดยมีนางริเอะ คุจิมิยะ (Rie Kugimiya) ประธานฝ่ายปฏิบัติการ และคณะให้การต้อนรับ พร้อมนำเสนอผลงานการวิจัยและพัฒนาสาหร่ายของบริษัท ชิโตเซะ พร้อมนำชมห้องแล็ปปฏิบัติการผลิตสาหร่ายในระบบปิด เพื่อแปรรูปเป็นน้ำมันเชื้อเพลิงชีวภาพทดแทนพลังงานจากฟอสซิลตามแนวทางพลังงานสีเขียวเพื่อความยั่งยืน นอกจากนี้ยังมีเป้าหมายในการแปรรูปสาหร่ายเป็นอาหารประเภทโปรตีนจากพืช (plant based protein) และผลิตภัณฑ์ชีวภาพ อื่นๆ โดยขณะนี้ได้จัดตั้งเครือข่ายความร่วมมือกับหลายประเทศและพร้อมร่วมมือกับทางการไทย และเอกชนของไทยโดยมีคอนเซ็ปท์“Cultivate The Earth”
ทางด้านนายอลงกรณ์ กล่าวแสดงความยินดีต่อความสำเร็จของบริษัทชิโตเซะในการวิจัยและพัฒนาที่ก้าวหน้าจนเกิดนวัตกรรมชีวภัณฑ์ที่เป็นมิตรกับสิ่งแวดล้อม เช่น แปรรูปสาหร่ายเป็นน้ำมันเครื่องบิน (Jet Fuel) และชีวภัณฑ์ต่าง ๆ ซึ่งวิสัยทัศน์และแนวทางของบริษัท ชิโตเซะสอดคล้องกับนโยบาย BCG Mode (Bio-Circular-Green Economy) ของรัฐบาลไทย และรัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อนภายใต้นโยบายเกษตรอาหารเกษตรพลังงานและนโยบายอาหารแห่งอนาคต ซึ่งกรมประมงเริ่มเดินหน้าแล้วในปีนี้ โดยส่งเสริมสาหร่าย ทะเล (Seaweed) และสาหร่ายน้ำจืด (Freshwater Algae) เป็นพืชเศรษฐกิจตัวใหม่เพราะเลี้ยงง่าย โตไวให้ผลผลิตเร็ว มีน้ำมันและโปรตีนสูง รวมทั้งมีกรดอะมิโนและแร่ธาตุหลายชนิดที่มีคุณค่าทางสารอาหาร เหมาะกับการนำมาเป็นอาหารทางเลือกใหม่ทั้งอาหารคน และอาหารสัตว์ นอกจากนี้ยังสามารถนำมาแปรรูปเป็นน้ำมันชีวภาพ เครื่องสำอาง และเวชภัณฑ์สู่เกษตรมูลค่าสูง ช่วยสร้างงานสร้างอาชีพเพิ่มรายได้ใหม่ให้เกษตรกร นอกจากนี้สาหร่ายยังดูดซับคาร์บอนไดออกไซด์ช่วยลดภาวะโลกร้อนจากผลกระทบของก๊าซเรือนกระจก โดยมอบสำนักงานที่ปรึกษาการเกษตรต่างประเทศ ประจำกรุงโตเกียว เป็นผู้ประสานความร่วมมือและแลกเปลี่ยนข้อมูลกับบริษัทชิโตเซะต่อไป
สำหรับโครงการผลิตสาหร่ายเพื่อแปรรูปสร้างมูลค่าสู่เกษตรมูลค่าสูงเริ่มดำเนินการทันทีปีนี้ โดยต่อยอดนวัตกรรมงานวิจัยของสวทช. กรมประมง ศูนย์เอไอซี (AIC) และเมื่อปลายเดือนมิถุนายนที่ผ่านมากรมประมงร่วมกับมูลนิธิเวิลด์วิว ไครเมท และมูลนิธิเวิลด์วิว อินเตอร์เนชั่นแนล ได้จัดการสัมนาเรื่อง “อนาคตสาหร่ายทะเลในประเทศไทย Seaweed: The Next Future” มีองค์การอาหารและเกษตรแห่งสหประชาชาติ หน่วยงานวิจัยและภาครัฐภาคเอกชนของไทยและต่างประเทศเข้าร่วมจำนวนมาก.
วันศุกร์ที่ 28 มกราคม 2565
ผู้ช่วยโฆษก ศบค. ย้ำ วันลงทะเบียน Test & Go เริ่ม 1 ก.พ. นี้ ผู้เดินทางต้องผ่านการประเมิน ตรวจสอบหลักฐานอย่างเข้มงวด พร้อมปฏิบัติตามมาตรการสาธารณสุขอย่างเคร่งครัด
ผู้ช่วยโฆษก ศบค. ย้ำ วันลงทะเบียน Test & Go เริ่ม 1 ก.พ. นี้ ผู้เดินทางต้องผ่านการประเมิน ตรวจสอบหลักฐานอย่างเข้มงวด พร้อมปฏิบัติตามมาตรการสาธารณสุขอย่างเคร่งครัด
วันนี้ (28 มกราคม 2565) เวลา 12.30 น. ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีสังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ย้ำกรณีการลงทะเบียน Test & Go วันที่ 1 ก.พ. 65 เป็นวันเริ่มต้นในการอนุญาตให้ลงทะเบียน โดยเน้นย้ำนักท่องเที่ยว หรือคนไทยที่เดินทางกลับบ้าน เริ่มลงทะเบียนได้ในวันดังกล่าว ซึ่งจะมีกระบวนการประเมินตรวจสอบคุณสมบัติ ใช้เวลาไม่เกิน 7 วัน ในการประเมินสำเร็จ และจะอนุญาตให้เดินทางได้ โดยที่การประเมินจะมีความเข้มงวดในการตรวจสอบหลักฐาน ทั้งการได้รับวัคซีน และในส่วนของกระทรวงการต่างประเทศ กระทรวงการท่องเที่ยวและกีฬา จะร่วมมือกับโรงแรม ที่พัก สถานที่ประกอบการ ตรวจสอบการชำระค่าที่พักของผู้เดินทางว่าถูกต้องหรือไม่ รวมทั้งนักท่องเที่ยวจะถูกกำหนดการเดินทางอย่างเข้มงวด และปฏิบัติตามมาตรการสาธารณสุขที่กำหนด คือการตรวจ RT-PCR ซ้ำ ครั้งที่ 2 อย่างเคร่งครัดด้วย ถ้าพบการติดเชื้อ นักท่องเที่ยวจะมีประกันคุ้มครอง ครอบคลุมการรักษาอย่างเบ็ดเสร็จ พร้อมฝากไปยังสถานประกอบการที่เป็น SHA+ บุคลากรต้องเป็นผู้ได้รับวัคซีน 100% รวมทั้งมีโรงพยาบาลคู่ปฏิบัติการในการรับตรวจ RT-PCR ให้กับนักท่องเที่ยว เมื่อพบผลตรวจเป็นบวกจะช่วยดูแลในกระบวนการรักษาสำหรับนักท่องเที่ยวต่อไปด้วย
“การที่เราจะอยู่กับโควิด - 19 ได้อย่างปลอดภัย รวมทั้งเศรษฐกิจสามารถขับเคลื่อนได้ ขอฝากไปยังพี่น้องประชาชนร่วมกันเป็นหูเป็นตา นอกจากจะดูแลสุขภาพตนเอง คนใกล้ชิด คนในครอบครัว ประชาชนสามารถเป็นกระบอกเสียงที่สำคัญ หากพบเห็นนักท่องเที่ยวไม่ปฏิบัติตามมาตรการ ไม่สวมหน้ากากอนามัย หรือแม้แต่สถานบริการหละหลวมมาตรการ ไม่ปฏิบัติตามมาตรการ Covid Free Setting อย่างถูกต้อง เพื่อให้ทุกคน รวมทั้งตนเองและครอบครัวปลอดภัย” ผู้ช่วยโฆษก ศบค. กล่าว
…………………
วันพุธที่ 8 ธันวาคม 2564
​โฆษกรัฐบาลเผย “นายกฯ” พอใจตัวเลขผู้ติดเชื้อต่ำสุดในรอบ 3 เดือน ย้ำแม้พบผู้ติดเชื้อโอไมครอน ไม่มีนโยบายปิดประเทศหรือล็อกดาวน์  มั่นใจไทยรับมือได้ทุกสายพันธุ์
​โฆษกรัฐบาลเผย “นายกฯ” พอใจตัวเลขผู้ติดเชื้อต่ำสุดในรอบ 3 เดือน ย้ำแม้พบผู้ติดเชื้อโอไมครอน ไม่มีนโยบายปิดประเทศหรือล็อกดาวน์  มั่นใจไทยรับมือได้ทุกสายพันธุ์ เตรียมหารือเพิ่มเติมในที่ประชุม ศบค. 13 ธันวาคม นี้
วันนี้ 8 ธันวาคม 2564 นายธนกร วังบุญคงชนะ โฆษกประจำสำนักนายกรัฐมนตรี เผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมสถานการณ์โควิด-19 ไทย ปรับตัวดีขึ้นติดต่อกันต่อเนื่อง วันนี้ ตัวเลขผู้ติดเชื้อใหม่ 3,618 ราย ต่ำสุดในรอบ 3 เดือน ในขณะ 5 ประเทศที่มีผู้ติดเชื้อสูงสุด ได้แก่ สหรัฐอเมริกา จำนวน 37,939,641 ราย อินเดีย จำนวน 32,474,773 ราย บราซิล จำนวน 20,583,994 ราย ฝรั่งเศส จำนวน 6,708,163 ราย และรัสเซีย จำนวน 6,672,373 ราย สำหรับภาพรวมยอดฉีดวัคซีน ณ วันที่ 8 ธันวาคม 2564 ยอดฉีดทั่วประเทศ สะสม 95,381,559 โดส แบ่งเป็น เข็มที่ 1 จำนวน 49,201,590 ราย สัดส่วนต่อประชากรร้อยละ 74.33 เข็มที่ 2 จำนวน42,434,607 ราย และ เข็มที่ 3 จำนวน 3,723,724 ราย พร้อมกันนี้ นายกรัฐมนตรีเชิญชวนสมาชิกในครอบครัวช่วยกันสร้างแรงจูงใจเชิญชวนสมาชิกที่ยังไม่ได้รับการฉีดวัค รีบเข้ารับการฉีดวัคซีน ทุกภาคส่วน ภาคธุรกิจ ผู้ประกอบกิจการ ประชาชน ร่วมปฏิบัติมาตรการ VUCA ได้แก่ V - Vaccine (ฉีดวัคซีนให้ครบ) U - Universal Prevention (ป้องกันตัวเองตลอดเวลา) C - COVID Free Setting (ผู้ให้บริการพร้อมตรวจ ATK ทุกสัปดาห์) A - ATK (Antigen Test Kit) (พร้อมตรวจเสมอ เมื่อใกล้ชิดผู้ติดเชื้อ)
โฆษกประจำสำนักนายกรัฐมนตรี กล่าวว่า นายกรัฐมนตรีฝากสื่อสารถึงพี่น้องประชาชนว่า อยากเห็นคนไทยมีความสุขในช่วงเทศกาลส่งท้ายปีเก่าต้อนรับปีใหม่ และไม่ต้องการกลับมาใช้มาตรการล็อกดาวน์ ซึ่งกระทบต่อผู้ประกอบการและประชาชนอีก อย่างไรก็ตามคนไทยเคยผ่านวิกฤตโควิดจากสายพันธุ์ต่าง ๆ ที่น่ากลัวมาแล้ว ขอเพียงทุกคนยึดมั่นการป้องกันการติดเชื้อโควิด 19 แบบครอบจักรวาล ยึดหลักอนามัยส่วนบุคคล สวมหน้ากาก เว้นระยะห่าง เพราะการดูแลป้องกันตนเองปลอดภัยเป็นสิ่งสำคัญในการควบคุมการแพร่ระบาดโควิด-19 ทุกสายพันธุ์ ถึงแม้จะมีพบโควิดสายพันธุ์โอไมครอนในไทยแล้ว ระบบสาธารณสุขของไทยมีความพร้อมและเตรียมมาตรการรับมือไว้แล้ว ซึ่งจะมีการหารือเพิ่มเติม ในที่ประชุม ศบค. วันที่ 13 ธ.ค. นี้
********************
วันเสาร์ที่ 25 มิถุนายน 2565
รมว.สุชาติ เร่งเพิ่มหลักสูตรอบรม Online หลังได้รับความสนใจ ยอด View ทะลุ 5 แสน
รมว.แรงงาน นายสุชาติ ชมกลิ่น เผย มีผู้เข้าชมหลักสูตรการฝึกอบรมผ่านเว็บไซต์ของกรมพัฒนาฝีมือแรงงาน DSD Online Training จำนวน 517,524 คน มี 7 รายวิชาด้านดิจิทัลมีผู้เรียนออนไลน์มากที่สุด เร่งให้เพิ่มหลักสูตร Online ให้บริการมากขึ้น